Airwheel Magyarország - Rólunk
Az Airwheel Magyarország nem csupán azzal a céllal alakult, hogy az Airwheel márkát képviselje az ország területén: azzal a szándékkal indultunk útnak, hogy napról napra mind többek és többek számára tudjanak az elektromos járművek, termékek szórakozást, praktikumot, megoldást nyújtani, - legyen az városi vagy vidéki, sőt: akár hegyvidéki helyváltoztatási szándék.
A 2014 novemberi indulás óta számtalan mérföldkövet értünk el, rengeteg eseményen voltunk jelen és váltunk ismertté, melynek eredményeképpen ma már egyre szélesebb termékválasztékkal rendelkezünk az egyéni személyszállításra alkalmas járművek terén. Sikerünk talán abban rejlik, hogy a járművek és a technika fejlődésével mi magunk is folyamatosan fejlődünk, - jó példa erre a folyamatosan bővülő választékunk, a megújult bemutatótermünk, állandó oktatóink, példás szervizhátterünk - csak két dolgon nem változtattunk indulás óta: a kedvességből és segítőkészségből.
Az általunk kizárólagosan képviselt Airwheel márka az egyik legdinamikusabban fejlődő cég: évente átlagosan 5-6 új termékkel bővül a választékuk - és így a mi Airwheel választékunk is. Egy Airwheel jármű több, mint egy hordozható egy, két vagy több kerekű, nulla-emissziós környezetbarát jármű: mi magunk vagyunk. Úgy halad, ahogy mozgunk vele és oda visz el, ahová csak szeretnénk, legyen az egy távolinak tűnő hegytető vagy éppen szűk városi terep. Az Airwheel hordozható típusai velünk lehetnek bárhol, hiszen könnyű súlyának köszönhetően sosem kell lemondanunk róla. Használatuk akár már 20 perc alatt megtanulható, s utána nemcsak a föld feletti siklást élvezhetjük, hanem a nagy, akár 44 kilométeres hatótávolságot, valamint azt, hogy sosem kell félnünk az ellopásától, hiszen vihetjük magunkkal mindenhová. A nem hordozható Airwheel-ek más feladatok ellátására készültek, de ugyanúgy számtalan előnnyel rendelkeznek, mint például a kiváló ár/érték arány, a magas minőség, a nagy hatótávolság és természetesen a környezetbarát közlekedés mindent felülmúló érzése.
Az eltelt időszakban az Airwheel mellett szerephez jutottak már a CHIC-Robot gyártócég járművei is, melyek szintén kipróbálhatóak és megvásárolhatóak nálunk. A CHIC-Robot prémium minőségű elektromos személyszállító eszközei széles skálán mozognak: a CHIC Smart a városban, a CHIC Cross/Jazz és Golf pedig a legkeményebb vidéki és hegyi terepeken érzi magát elemében. A CHIC-Robot kínálata remekül illik bele abba a sorba, amit az Airwheel kínálata lefed, s ezáltal az Airwheel Magyarország képes az ország legnagyobb és legválasztékosabb elektromos jármű kínálatát felvonultatni, s a lehető legszélesebb közlekedési igényeket kiszolgálni. Mindezt tesszük úgy, hogy bemutatótermünkben képzett oktatóink elmagyarázzák a működést és megtanítják az elektromos járművek biztonságos használatát.
Mi azért dolgozunk, hogy mind többen ismerjék fel ezt az érzést, ezt az alternatívát, amely egy rövid gyakorlás után sok-sok örömöt képes szerezni nap mint nap, - embernek és a környezetének egyaránt. Szeretnénk megmutatni mindenkinek a jövőbe vezető utat, és azt, hogy ez az út igenis lehet egyszerre innovatív, szórakoztató, praktikus, - de legfőképpen zöld.